Rat protiv ISIL-a
Kao odgovor na rapidno teritorijalno širenje Islamske Države Iraka i Levanta (ISIL) u prvoj polovici 2014. godine, i nakon široke međunarodne osude njene brutalnosti, masovnog kršenja ljudskih prava i bojazni od nastavka prelijevanja Sirijskog građanskog rata po drugim državama i regiji, osobito u Iračkom građanskom ratu, mnoge države su se udružile u međunarodnu koaliciju protiv te nepriznate države. U to spadaju i manje vojne intervencije u Nigeriji i Libiji, gdje se dio militanata također pridružio ISIL-u.

Sredinom 2014., Iran je prema američkim i britanskim obavještajnim službama počeo letjeti dronove iznad Iraka, te su se iranski vojnici pridružili iračkoj borbi protiv ISIL-a. Istodobno, Sjedinjene Države su poslale natrag svoje vojne jedinice u Irak. Sveukupno je četrnaest država u sklopu koalicije predvođene američkim vodstvom započela zračne i druge napade po ISIL-ovim logorima po Iraku i Siriji. 

Septembra 2015. godine Rusija je uz podršku sirijske vlade započela također sa zračnim napadima protiv ISIL-a, ali i protiv al-Nusra Fronta i Slobodne sirijske armije.

1. februara 2015., irački ministar vanjskih poslova, Ibrahim al-Jaafari, je izjavio da je rat protiv Islamske Države efektivno "svjetski rat", pošto je ISIL proglasio i potražio proširenje granica kako bi uspostavio globalni kalifat, čime želi osvojiti svijet, a ne samo područje bliskog istoka. Maamoun Abdul Karim je rekao da je "ovo bitka cijeloga svijeta".

Od početka tih zračnih napada, ISIL je postepeno počeo gubiti teritorij na terenu. Nekoliko desetaka hiljada islamističkih militanata ISIL-a ubijeno je u tim napadima, iako su isti doveli i do značajnih civilnih žrtava. Bitka za Mosul (2016–2017) i bitka za Raku (2017) se smatraju dvijema ključnim bitkama koje su okružile glavna uporišta, uključujući i Raku, glavni grad ISIL-a, čime se taj kalifat našao pred rasulom 2017. Jula iste godine ISIL je izdao obavijest da je njihov vođa Abu Bakr al-Bagdadi poginuo u zračnom napadu u Raki dok je iračko ministarstvo obrane 9. jula 2017. objavilo da je Mosul vratila pod upravu i otjerale džihadiste Islamske države iz tog uporišta.

Izvori

Linkovi

 Karte borbi protiv Islamske Države (Irak, Sirija) 

Američki ratovi
Irački ratovi
Turski ratovi
Britanski ratovi
Francuski ratovi
Iranski ratovi
Ruski ratovi
Švedski ratovi
Njemački ratovi
Italijanski ratovi
Japanski ratovi
Islamska Država Irak i Levant
Rat u Siriji
2010-e